|  |
| --- |
| **1. «1988-1992 թվականներին Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին» ՀՀ կառավարության որոշման նախագծի հիմնավորում** |
| 1. | **Անհրաժեշտությունը** |
|  | Սույն որոշման ընդունման անհրաժեշտությունը բխում է «1988-1992 թվականներին Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած անձանց իրավական և սոցիալ-տնտեսական երաշխիքների մասին» Հայաստանի Հանրապետության օրենքի և Հայաստանի Հանրապետության կառավարության 2001 թվականի մայիսի 14-ի N 404 որոշման կատարումից՝ Հայաստանի Հանրապետության տարածքում հանրակացարանային կացարաններում բնակվող Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած ընտանիքների սոցիալ-տնտեսական և իրավական երաշխիքների ապահովման անհրաժեշտությունից: |
| 2. | **Ընթացիկ իրավիճակը և խնդիրները** |
|  | «ՀՀ կառավարությանն առընթեր պետական գույքի կառավարման վարչության աշխատակազմ» պետական կառավարչական հիմնարկին /այսուհետ` Վարչություն/ ամրացված` Կոտայքի մարզի Աբովյան քաղաքի ուսանողական փողոց 4 հասցեում գտնվող Աբովյանի ճարտարագիտական քոլեջի, Երևան քաղաքի Մոլդովական փողոցի 29/1, Երևան քաղաքի Շիրակի փողոց 2ա/7, Երևան քաղաքի Աճառյան 20/3, Երևան քաղաքի Թբիլիսյան խճուղի 5 և Արարատի մարզի Դարբնիկ համայնքի 5-րդ փողոց 1 հասցեների հանրակացարաններում բնակվող Ադրբեջանի Հանրապետությունից բռնագաղթած և ՀՀ քաղաքացիություն ստացած քաղաքացիները դիմումներ են ներկայացրել Վարչություն, որոնցով խնդրել են իրենց ընտանիքների կողմից զբաղեցրած բնակելի տարածքները սեփականաշնորհել իրենց: Նշված հասցեների բնակիչները Վարչություն են ներկայացրել ՀՀ կառավարության 14.05.2001 թվականի թիվ 404 որոշմամբ /այսուհետ` Որոշում/ հաստատված կարգով պահանջվող բոլոր փաստաթղթերը, բացառությամբ` Արարատի մարզի Դարբնիկ համայնքի 5-րդ փողոց 1 հասցեի բնակիչների, որոնց մի մասի կողմից ներկայացված փաստաթղթերում բացակայում էր ՀՀ կառավարության 14.02.2001թ.-ի թիվ 404 որոշման կարգով որպես պարտադիր պահանջ հանդիսացող` ՀՀ տարածքային կառավարման և զարգացման նախարարության միգրացիոն պետական ծառայության կողմից վերջիններիս տրված` որպես Ադրբեջանի Հանրապետությունից բռնագաղթելու հետևանքով հաշվառվելու և, այնուհետ, ՀՀ քաղաքացիություն ստանալու վերաբերյալ տեղեկանքը, որը նշված հասցեի բնակիչները, չէին ներկայացրել պատճառաբանելով, որ *բնակվում են Երևան քաղաքից դուրս* և դժվարանում են այն ձեռք բերելու հարցում, միաժամանակ, խնդրել էին, հնարավորության դեպքում, գրությամբ հստակեցնել պահանջվող տեղեկատվությունը, որը և լրացվել է ՀՀ տարածքային կառավարման և զարգացման նախարարության միգրացիոն պետական ծառայության կողմից տրված տեղեկատվությամբ:*ք.Երևան, Թբիլիսյան խճուղի 5 հասցեում գտնվող գույքը 08.08.2006թ.-ի հանձնման-ընդունման ակտի համաձայն հաշվառվել է Վարչության հաշվեկշռում: Նշված գույքի 1 ք.մ.-ի սկզբնական արժեքը կազմել է 2 949 դրամ և 01.01.2018թ.-ի դրությամբ այդ գույքի 1 ք.մ.-ի հաշվեկշռային արժեքը կազմում է 0 դրամ:* Միաժամանակ, իրենց կողմից զբաղեցրած բնակելի տարածքների սեփականաշնորհման համար Վարչություն դիմում են ներկայացրել նաև ՀՀ Արմավիրի մարզպետարանին ամրացված` «Վաղարշապատի Ներսիսյան թիվ 6 հիմնական դպրոց» ՊՈԱԿ-ի` ք. Էջմիածին, Մ. Խորենացի 101/1 շենք, թիվ 412 բնակարանի, ինչպես նաև ՀՀ Սյունիքի մարզպետարանին ամրացված` ՀՀ Սյունիքի մարզի Մեղրի համայնքի Վարդանիձոր գյուղի 3–րդ փողոցի 1/1 և 1/2 հասցեի Ադրբեջանի Հանրապետությունից բռնագաղթած և ՀՀ քաղաքացիություն ստացած քաղաքացիները` ներկայացնելով Որոշմամբ պահանջվող բոլոր փաստաթղթերը:Ըստ ՀՀ ԿԱ քաղաքաշինության պետական կոմիտեի կողմից ներկայացված տեղեկատվության` նախագծի հավելվածի N20-րդ կետում ընդգրկված՝ Էդուարդ Գեորգիի Պողոսովին 2005 թվականին տրամադրվել է բնակարանի գնման NՓ03305 վկայագիրը (4անձ-2սենյակ), սակայն վկայագրով սահմանված ժամկետում բնակարան ձեռք չբերելու պատճառով *վկայագիրը մարվել է*: Նույն թվականին վերջինիս քրոջը՝ Մարինա Պողոսովային (4անձ-2սենյակ) տրամադրվել է բնակարանի գնման №03909 վկայագիրը, որի միջոցով *ընտանիքը ձեռք է բերել բնակարան*: Նշված տեղեկատվությունը հստակեցնելու համար Վարչությունը գրությամբ դիմել է ՀՀ տարածքային կառավարման նախարարության Միգրացիոն պետական ծառայությանը` պարզելու սույն որոշման նախագծի հավելվածով նշված` Է. Պողոսովի ընտանիքի անդամներին քաղաքաշինության ծրագրերով բնակելի տարածք երբևէ հատկացված լինելու վերաբերյալ տեղեկատվությունը:  Հաշվի առնելով այն, որ Որոշման կարգի համաձայն սեփականաշնորհման են առաջարկվում միայն **բնակելի** նշանակության տարածքները, իսկ վարչություն սեփականաշնորհման համար դիմում ներկայացրած քաղաքացիների կողմից զբաղեցրած տարածքները, մասնավորապես, ՀՀ Սյունիքի մարզպետարանին ամրացված` Մեղրի համայնքի Վարդանիձոր գյուղի 3–րդ փողոցի 1/1 և 1/2 և ՀՀ ԿԱ ՊԳԿՎ` ՀՀ Արարատի մարզի Դարբնիկ համայնքի 5-րդ փողոց 1 հասցեների` նախագծի հավելվածով նշված տարածքները ըստ համապատասխան անշարժ գույքի սեփականության իրավունքի գրանցման վկայականների` *հասարակական* նշանակության են, սակայն քաղաքացիների դիմումներին հնարավորինս արագ ընթացք տալու նպատակով` Որոշման նախագծի համապատասխան կետով ամրագրվել է, որ այդ տարածքները, ըստ պատկանելության, որպես *բնակելի* նշանակության սահմանված կարգով գրանցելուց հետո միայն` բնակիչների հետ կնքել նվիրատվության պայմանագրեր:  Միաժամանակ, նախագիծը ներկայացվել է ՀՀ ոստիկանության անձնագրային և վիզաների վարչություն` ճշտելու սույն նախագծի հավելվածով նշված հասցեներում բնակվող քաղաքացիներից բացի *այլ անձանց հաշվառված լինելու վերաբերյալ տեղեկատվությունը*: Սույն նախագիծը սահմանված կարգով շրջանառելու համար` նախագծի հավելվածով նշված այլ պետական մարմինների /ՀՀ Արմավիրի և Սյունիքի մարզպետարաններ/ ենթակայության տարածքների մակերեսները և համապատասխանաբար յուրաքանչյուր տարածքի հաշվեկշռային արժեքները լրացվել են այդ տարածքները տնօրինող պետական մարմինների կողմից տրամադրված տեղեկատվության հիման վրա:Ներկայացված փաստաթղթերի հիման վրա, հիմք ընդունելով Հայաստանի Հանրապետության կառավարության 2001 թվականի մայիսի 14-ի N 404 որոշման պահանջները, ՀՀ կառավարությանն առընթեր պետական գույքի կառավարման վարչության կողմից մշակվել է «1988-1992 թվականներին Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին» ՀՀ կառավարության որոշման նախագիծը:  |
| 3. | **Տվյալ բնագավառում իրականացվող քաղաքականությունը**  |
|  | Ապահովել երկար տարիներ հանրակացարաններում բնակվող փախստական ընտանիքներին բնակարանով: |
| 4. |  **Կարգավորման նպատակը և բնույթը**  |
|  |  ՀՀ օրենսդրության սահմաններում իրականացնել բնակելի տարածքների սեփականաշնորհում, ապահովելով Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած անձանց՝ մշտական բնակարաններով։ |
| 5. | **Նախագծի մշակման գործընթացում ներգրավված ինստիտուտները և անձիք** |
|  | Նախագիծը մշակվել է ՀՀ կառավարությանն առընթեր պետական գույքի կառավարման վարչության պետական գույքի կառավարման քաղաքականության վարչության կողմից: |
| 6. | **Ակնկալվող արդյունքը** |
|  | Բնակչության կենցաղային պայմանների բարելավումը:  |
| 7. |  **Այլ տեղեկություններ** |
|  | ----------------------  |

|  |
| --- |
| **2. Պետական բյուջեում կամ տեղական ինքնակառավարման մարմինների բյուջեների վրա ազդեցությունը** |
|  | «1988-1992 թվականներին Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին» ՀՀ կառավարության որոշման նախագծի ընդունման կապակցությամբ պետական և տեղական ինքնակառավարման մարմինների բյուջեներում ծախսերի և եկամուտների էական ավելացում և նվազեցում չի նախատեսվում: |

|  |
| --- |
| **3. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք** |
| 1. | Նախագծի ընդունումը այլ իրավական ակտերում փոփոխություններ կատարելու անհրաժեշտություն չի առաջացնի: |
| 2. | **Միջազգային պայմանագրերով ստանձնած պարտավորությունների հետ համապատասխանությունը** |
|  | ----------- |
| 3. | **Այլ տեղեկություններ** |
|   |  ---------- |

|  |
| --- |
| **4. Տեղեկանք հասարակության մասնակցության մասին** |
| 1. | **Հասարակությանը նախագծի վերաբերյալ իրազեկումը** |
|  | Նախագծի էլեկտրոնային տարբերակը, մինչև նախագիծը ՀՀ կառավարության նիստի քննարկմանը ներկայացնելը, տեղադրվում է ՀՀ կառավարության ինտերնետային կայքում` e-gov.am հասցեում:  |
| 2. | **Հասարակության մասնակցությունը նախագծմանը և /կամ քննարկումներին** |
|  |  -------- |
| 3. | **Այլ տեղեկություններ** |